Sügise lõpus on viimane aeg koostada 2010. aasta kommunikatsiooniplaani ja -eelarvet, et uuel aastal värske hooga jätkata.  Lisaks tavapärastele tegevustele, mis on sageli seotud  tooteuudistega, tuleks järgmise aasta plaani koostamisel kindlasti arvestada ka teiste oluliste aspektidega.  Analüüsi möödunut  Paljude ettevõtete ja ka kommunikatsiooniinimeste jaoks on praegune majanduslik olukord esmakordne kogemus. Seepärast võiksid järgmise aasta esimesed tegevused olla seotud 2009. a analüüsimisega ja uurimisega, kuidas on muutunud ettevõte, olukord turul ja tarbijate käitumine. Asjakohane on ka analüüsida uute kommunikatsioonivahendite kasutuskogemust ning  selgitada välja, mida tuleks järgmisel aastal teisiti teha.  Kui firma blogi loeb 10 ja Twitteri sissekandeid jälgib 30 inimest, kui Facebookis on 5 fänni ja videotel YouTube'is 100 vaatamist, siis ei tasu kohe sotsiaalmeedias pettuda, vaid uurida, miks on osa ettevõtetest edukamad ja õppida konkurentide kogemustest. On täiesti selge, et sotsiaalvõrgustikud ei lakka eksisteerimast, vaid on olulised kommunikatsioonikanalid ka järgmisel aastal.  Kogu tekst üleval ÄP-s:  http://www.ap3.ee/blog/2009/11/24/Millega_arvestada_2010_aasta_PR_plaani_koostamisel